*Образец № 4*

**Д О Г О В О Р**

**за доставка на пакетирани закуска, зеленчуци и/или плодове съгласно ПМС № 308 от 20.12.2010 г., по Програма «Подпомагане храненето на децата от подготвителните групи в детските градини, децата от подготвителните класове в училище и учениците от І - ІV клас» на Министерството на образованието и науката**

Днес ……….. 2016 г., в гр.Велико Търново, на основание чл. 194, ал. 1 от Закона за обществените поръчки и утвърден протокол от ……………2016 г. на комисия, определена от Директора на ОУ „Патриарх Евтимий“ за разглеждане и оценка на постъпилите оферти за възлагане на обществена поръчка за доставка по реда на Глава двадесет и шеста от ЗОП – чрез събиране на оферти с обява, с предмет **„Доставка на закуски и плодове за децата от подготвителните групи и учениците от първи до четвърти клас от ОУ „Св. Патриарх Евтимий” гр. Велико Търново през 2017 г.“**

1. **ОУ „Св. Патриарх Евтимий“,** със седалище в град Велико Търново и адрес на управление ул. „Мармалийска 13” № 1, БУЛСТАТ 000122353, представлявана от Иваничка Тодорова Петкова - директор, от една страна, наричана за краткост **ВЪЗЛОЖИТЕЛ**,

и

2. “ ......................................................................”....... със седалище и адрес на управление гр. ........................................, община ................., ул. ..........................., ЕИК ........................., ИД по ЗДДС BG.........................., представлявано от .................................................................... - ..........................., наричан по-долу за краткост **ИЗПЪЛНИТЕЛ**

се сключи настоящият договор за следното:

**І. ПРЕДМЕТ НА ДОГОВОРА**

**1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу заплащане да доставя всеки учебен ден пакетирани закуска и/или плодове за учениците от първи до четвърти клас на ОУ "Св. Патриарх Евтимий", гр.Велико Търново по Програмата «Подпомагане храненето на децата от подготвителните групи в детските градини, децата от подготвителните класове в училище и учениците от І - ІV клас» на Министерството на образованието, младежта и науката.

**ІІ. СРОК НА ДЕЙСТВИЕ НА ДОГОВОРА**

**2**. Договорът се сключва за срок до 31 декември 2017 г.

**ІІІ.ЦЕНА И НАЧИН НА ПЛАЩАНЕ.**

**3.1.** **ВЪЗЛОЖИТЕЛЯТ** се задължава за всяка доставена закуска за едно дете/ученик да заплаща на **ИЗПЪЛНИТЕЛЯТ**  единична цена от ……. лева без ДДС**.** Общата сума, която **ВЪЗЛОЖИТЕЛЯТ** трябва да плати на **ИЗПЪЛНИТЕЛЯ** по този договор се получава като се умножи броят на извършените доставки по договорената единична цена за един ученик.

**3.2.** Договорените условия, включително и договорената цена, не подлежат на изменение от страните по настоящия договор, освен в случаите по чл. 116 ЗОП.

**3.3.** Плащането по настоящия договор се осъществява в български лева чрез банков превод по сметка на **ИЗПЪЛНИТЕЛЯ,** след потвърждаване по реда на РМС 593/20.07.2016 г..

**3.4.** **ВЪЗЛОЖИТЕЛЯТ** няма да плаща аванс на **ИЗПЪЛНИТЕЛЯ.** Доставените закуска и/или плодове се заплащат до 30 /тридесет/ календарни дни след доставката и представяне на следните документи: а) доставна фактура; б) приемо-предавателна форма; в) сертификати за качество и произход;

**3.5.** В случаите, когато доставката е осъществена, без да са спазени изискванията по изпълнението й, определени в настоящия договор, **ВЪЗЛОЖИТЕЛЯ** се освобождава от задължението да плати цената на съответната доставка.

**ІV. ОБЩИ ИЗИСКВАНИЯ КЪМ ДОСТАВКИТЕ**

**4.1.** Всички доставки на закуски и/или плодове ще бъдат извършени съгласно изискванията на Закона за храните, Наредба № 37 от 21 юли 2009 г. за здравословно хранене на учениците, издадена от Министерството на здравеопазването (Обн. ДВ. бр.63/2009г.) и Наредба № 9/16.11.2011 г. за специфичните изисквания към безопасността и качеството на храните, предлагани в детските заведения и училищата, издадена от Министерството на земеделието и храните (Обн. ДВ. бр.73/2011г.) и в съответствие с това доставяните и/или плодове следва да отговоряват на минималните изисквания за качество предвидени в тях.

**4.2.** При всяка доставка в рамките на един учебен ден всички доставени закуски и/или плодове трябва да са еднакви по вид, качество и количество за всички ученици от първи до четвърти клас, включително и децата от подготвителните групи.

**4.3.** Всяка доставена закуска да е от пълнозърнесто брашно, да не бъде по-малка от 120 грама и да е произведена не по-късно от 12 часа преди часа на доставка, а плодовете да не са по малко от 200 гр. на ученик.

**4.4.** На един ученик се полага по един брой закуска дневно по време на учебни занимания и съответното количество се доставя от **ИЗПЪЛНИТЕЛЯ,** съобразно броя на учениците, които имат право на безплатна закуска по Програма «Подпомагане храненето на децата от подготвителните групи в детските градини, децата от подготвителните класове в училище и учениците от І - ІV клас».

**4.5.** Седмичното меню се съгласува предварително с **ВЪЗЛОЖИТЕЛЯ** директора на училището.

**4.6.** При необходимост ИЗПЪЛНИТЕЛЯТ доставя специални закуски за диабетно болни, след предварителна заявка от училището.

**V. СРОК НА ДОСТАВЯНЕ**

**5.1.** Доставянето на закуски и/или плодове се извършва всеки учебен ден - до 8,30 часа сутринта.

**5.2.** Заявките за следващия ден се правят от предишния ден в срок до 16,00 часа.

**VІ. МЯСТО НА ДОСТАВЯНЕ**

**6.1.** Място на доставяне на закуските и/или плодовете по този договор са до краен получател: сградата на ОУ “Св. Патриарх Евтимий” с административен адрес: гр.Велико Търново, ул.„Мармалийска” № 13.

**6.2.** Рискът от случайно погиване или повреждане на закуските и/или плодовете преминава върху **ВЪЗЛОЖИТЕЛЯ** от момента на приемането им на мястото на доставяне.

**VІІ. ДАТА НА ДОСТАВЯНЕ.**

**7.** За дата на доставяне се счита датата, на която закуските и/или плодовете са пристигнали в мястото на доставяне, съгласно подписаната приемо-предавателна форма (стокова разписка,отчетна карта).

**VІІІ. ЗАДЪЛЖЕНИЯ НА ИЗПЪЛНИТЕЛЯ.**

**8. ИЗПЪЛНИТЕЛЯТ** се задължава:

1. Всяка доставена партида закуски и/или плодове да бъде придружавана със съответните сертификати за качество и произход, да е в срок на годност, съгласно изискванията на Закона за храните **(**Обн. ДВ. бр.90 от 15 Октомври 1999 г.) и подзаконовите нормативни актове към него.

2. Да предаде закуските и/или плодовете в договорения срок, в съответния вид, количество и качество на мястото на доставяне.

3. Едновременно с доставянето на закуските и/или плодовете да представи на **ВЪЗЛОЖИТЕЛЯ** документите за качество и произход.

4. Да доставя закуските единствено с автомобили, предназначени за превоз на храна. Доставка на закуска и/или плодове с други автомобили и при неспазване на изскванията за това ще се счита за нарушение на договора и основание за неговото прекратяване.

5. Закуските и/или плодовете, които са пакетирани от техния производител, следва да се доставят от **ИЗПЪЛНИТЕЛЯ** в оригинална неразкъсана опаковка, етикетирани на български език, от който да е видно кой е производителя, дата на производство, срок на годност и всички други реквизити на етикирането, изисквани от Закона за храните и Наредба за изискванията за етикетирането и представянето на храните (Обн. ДВ. бр..62 от 28 Юли 2000г ).

6. Да не допуска доставка на закуски и/или плодове от генетично модифицирани храни или съдържащи части от такива храни.

7. Да не допуска доставка на закуски и/или плодове, в които има вложени млечни продукти, съдържащи растителна мазнина или мляко с растителна мазнина.

**ІХ. ЗАДЪЛЖЕНИЯ НА ВЪЗЛОЖИТЕЛЯ.**

**9.1.** **ВЪЗЛОЖИТЕЛЯТ** се задължава:

1. Да приеме доставените в срок и на място закуски и/или плодове, съответстващи по вид, количество и качество на описаното в настоящия договор.

2. Да заплати доставените закуски и/или плодове в уговорените срокове.

3. Да създаде необходимата организация за изпълнението на договорените дейности от **ИЗПЪЛНИТЕЛЯ.**

**9.2.** **ВЪЗЛОЖИТЕЛЯТ** е длъжен да заплати само количествата, които са консумирани действително, в зависимост от конкретното присъствие за деня на учениците.

**9.3 ВЪЗЛОЖИТЕЛЯТ** е длъжен да върне в същият вид неконсумирание закуски, които се получават като разлика от заявените предния ден и консумираните от действително присъсъствалите ученици за текущият ден.

**9.4** **ВЪЗЛОЖИТЕЛят** има право:

1. да проверява изпълнението на извършваните дейности по изпълнение на договора по всяко време, без с това да затруднява дейността на изпълнителя.

2. да откаже доставка при достоверно констатирани по реда на този договор отклонения в количеството, качеството, остатъчния срок на годност или липса на съпровождащи документи, без това да освобождава изпълнителя от по-нататъшна отговорност.

**Х. КАЧЕСТВО, ГАРАНЦИИ И СРОК НА ГОДНОСТ.**

**10.1** Качеството на закуските, зеленчуците и/или плодовете, предмет на настоящия договор, следва да отговаря на българските стандарти, в частност на минималните изисквания за качество по Наредба № 37 от 21 юли 2009 г. за здравословно хранене на учениците, издадена от Министерството на здравеопазването (Обн. ДВ. бр.63/2009г.).

**10.2** Към датата на доставката, срокът на годност на закуските и плодовете, предмет на настоящия договор е не е по-малък от 75% от остатъчния срок на годност.

**10.3 ВЪЗЛОЖИТЕЛЯТ** може да откаже приемането на закуските и/или плодовете, ако в деня на тяхното пристигане или приемане остатъчния им срок на годност е по-малък от посочения в т.10.2. от договора, както и ако закуските не са в необходимото качество и количество.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ.**

**11.1**. **ВЪЗЛОЖИТЕЛЯТ** предявява пред **ИЗПЪЛНИТЕЛЯ** рекламации за:

а/ количество и некомплектност на закуските или техническата документация /явни недостатъци/ при тяхното приемане;

б/ качество /скрити недостатъци/:

* при констатиране на дефекти при консумацията на закуските, зеленчуците и/или плодовете.

**11.2.** Рекламации за явни недостатъци се правят веднага, при приемането им. В този случай **ВЪЗЛОЖИТЕЛЯТ** има право да откаже приемането им.

**11.3.** Рекламации за скрити недостатъци на закуските и се извършват в рамките на 24 часа, считано от датата и часа на тяхното получаване. В тези случаи **ИЗПЪЛНИТЕЛЯТ** се задължава за своя сметка да замени веднага некачествените закуски и/или плодове, след получаване на сигнала в рамките на тридесет минути*.*

**ХІІ. ОТГОВОРНОСТ ПРИ ЗАБАВА. НЕУСТОЙКИ.**

**12.1**. За неизпълнение на задълженията си по настоящия договор, неизправната страна дължи неустойка в размер на 1,00 % на ден върху стойността на неизпълнението в договорените срокове задължение, но не повече от 20 % /двадесет процента/ от стойността на неизпълнението, както и обезщетение за претърпените вреди в случаите, в когато те надхвърлят договорената неустойка.

**12.2**. Когато при наличие на рекламации **ИЗПЪЛНИТЕЛЯТ** не изпълни задълженията си по раздел Х от настоящия договор в срок, освен обезщетение, същият дължи на **ВЪЗЛОЖИТЕЛЯ** наказателна неустойка в размер на 20 % /двадесет процента/ от цената на закуските и/или плодовете, за които са направени рекламациите.

**ХІII. ФОРСМАЖОРНИ ОБСТОЯТЕЛСТВА**

**13.1.** Страните по настоящия договор не дължат обезщетение за понесените вреди и загуби, ако последните са причинени в резултат на непреодолима сила.

**13.2.** Ако страната, която е следвало да изпълни свое задължение по договора е била в забрава, тя не може да се позовава на непреодолима сила.

**13.3**.“Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**13.4.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

**13.5.** Докато трае непреодолимата сила, изпълнението на задълженията и свързаните с тях насрещни задължения се спира.

**13.6.** Не представлява “непреодолима сила” събитие, причинено по небрежност или чрез умишлено действие на **ВЪЗЛОЖИТЕЛЯ** или на негови представители и/или служители, както и недостига на парични средства на **ВЪЗЛОЖИТЕЛЯ.**

**ХIV. СПОРОВЕ**

**14.1.** Възникналите през времетраенето на договора спорове и разногласия между страните се решават чрез преговори между тях.

**14.2.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по седалището на **ВЪЗЛОЖИТЕЛЯ**.

**ХV. СЪОБЩЕНИЯ**

**15.1.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на **ИЗПЪЛНИТЕЛЯ** и/или **ВЪЗЛОЖИТЕЛЯ**.

**15.2.** За дата на съобщението се смята: датата на предаването – при ръчно предаване на съобщението; датата на пощенското клеймо на обратната разписка – при изпращане по пощата.

**15.3.** За валидни адреси за приемане на съобщения, свързани с настоящия договор се смятат адресите на управление на страните.

**15.4.** При промяна на адресите по т.15.3. съответната страна е длъжна да уведоми другата в тридневен срок от промяната.

**ХVІ. ДРУГИ УСЛОВИЯ**

**16.1.** Нито една от страните няма право да прехвърля правата и задълженията, произтичащи от този договор.

**16.2.** За неуредените въпроси в настоящия договор се прилага действащото българско законодателство.

**16.3.** Настоящият договор може да бъде прекратен преди изтичане на неговия срок, както следва:

1. по взаимно съгласие на страните, изразено в писмена форма.

2. при други условия, визирани в закона;

3. предвид обществената значимост на договора, и високият обществен интерес от точното и стриктно спазване на условията на този договор, независимо за коя доставка и за какво количество от доставката става дума, страните се споразумяват и **ИЗПЪЛНИТЕЛЯТ** безусловно приема, че при доставка на закуски и/или плодове без документ или нужното качество, както и всякакво друго неизпълнение на задължение на договора от страна на **ИЗПЪЛНИТЕЛЯ** извършвано системно, независимо от възможностите за рекламация, предвидени в договора, същият да може да бъде прекратен едностранно от **ВЪЗЛОЖИТЕЛЯ** с едномесечно предизвестие.

**ХVІІ. ЗАКЛЮЧИТЕЛНИ РАЗПОРЕДБИ**

**17.1** Настоящият договор се състави в три еднообразни екземпляра на български език – един за **ИЗПЪЛНИТЕЛЯ** и два за **ВЪЗЛОЖИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

1.ДИРЕКТОР: УПРАВИТЕЛ:

/ / /………………………./

2.ГЛ. СЧЕТОВОДИТЕЛ:

/ /